MLSZ Amatőr C tanfolyam – 2019 tavasz
A Magyar Labdarúgó Szövetség Felnőttképzési Intézete – a 2013. évi LXXVII. törvény hatálya alá nem tartozó iskolarendszeren kívül szervezett Amatőr C tanfolyamokat indít 2019 tavaszán a következő helyszíneken és időpontokban:
 
A tanfolyam kódja: KPTANAC1901
A tanfolyami képzés helye: Pápa
A tanfolyam ideje és időtartama: (7 oktatási nap + 1-1 nap elméleti és gyakorlati vizsga)
2019.02.26, 2019.03.12, 2019.03.26, 2019.04.09, 2019.04.23, 2019.05.07, 2019.05.21

A tanfolyamokra nincs felvételi vizsga.
A tanfolyam díja: (részletfizetési lehetőség nincs)
•	40.000.- FT + ÁFA, mely összeget a felvétel visszaigazolása után (!) kell befizetni
Jelentkezési feltételek:
•	érettségi bizonyítvány (ELN-90/2015(06.01)-es számú határozat alapján)
•	legmagasabb iskolai végzettség fénymásolata
•	18. életév betöltése
•	orvosi alkalmassági igazolás
•	erkölcs bizonyítvány
 
A tanfolyam jelentkezési határideje:
Jelentkezés kezdete: 2019.02.13. – 12.00 óra
Jelentkezés vége: 2019. 02.20 – 12:00 
A tanfolyamra az első 24 regisztráló nyer felvételt.
 
A jelentkezési adminisztratív útja:

Jelentkezni a: portal.coacheducation.hu internetes felületen lehet

Ha már regisztrált, úgy e-mail címével és jelszavával lépjen be a rendszerbe, keresse meg azt a tanfolyamot, amelyre jelentkezni szeretne, és nyomjon rá a „jelentkezem” linkre. Ezzel már meg is történt a tanfolyami jelentkezése.
Ha Ön még nem regisztrált a site-on, akkor válassza az edzői regisztrációt, végezze el azt, majd lépjen be, keresse meg azt a tanfolyamot, amelyre jelentkezni szeretne, és nyomjon rá a „jelentkezem” linkre. Ezzel már meg is történt a tanfolyami jelentkezése.
Amennyiben sikeres volt a regisztrációja, úgy a rendszertől kap egy értesítő e-mailt
A jelentkező felvétele esetén a felvételi helyén köteles a tanfolyamot elvégezni. Képzési helyszín váltására lehetőség nincs.
A tanfolyam kiemelt célja, hogy naprakész ismeretanyaghoz juttassa az amatőr osztályú csapatoknál dolgozó edzőket, megismertesse az edzőket az amatőr labdarúgás céljaival és feladataival, a játék eszközeivel (edzések és mérkőzések), valamint a speciális elvek és lehetőségek mentén szerveződött közösségek szórakoztatásának, foglalkoztatásának és közösség építésének feladataival.

A tanfolyam során a hallgatók elsajátíthatják az amatőr felnőtt játékosok sportolásával kapcsolatos szervezési, edzéselméleti, sportegészségi, módszertani és sportági ismereteket.
A tanfolyam végére a hallgatók ismerjék az emberi szervezet működésének élettani hátterét, az edzéselmélet alapjait, a csapat irányításához szükséges vezetési ismereteket. Sajátítsák el az edzéstervezés, szervezés fogásait, és az edzésvezetés módszertani lépéseit és a valós, életszerű helyzetekben alkalmazzák. Tanulják meg a futball specifikus képesség fejlesztés alapjait, a csapatépítés lépéseit, a modern játékrendszerek jellemzőit
A képzés tartalmi területei:
A. ELMÉLETI EGYSÉGEK 
1.     Labdarúgó szakismeretek
2.     Vezetéselmélet
3.     Futball élettan és edzéselmélet
4.     Labdarúgás oktatása
 
B. GYAKORLATI  EGYSÉGEK 
1.     Edzésvezetés
2.     Tanítási gyakorlat, hospitálás 
 
Egyebek:
1.	Magyar Labdarúgó Szövetség OTP:11707024-20484068-00000000. Ezen a számlaszámon történnek a befizetések.
2.	Átutaláskor kérjük a közlemények rovatban feltüntetni a hallgató nevét (ha egyesület fizeti be, akkor is), és a tanfolyam helyszínéhez megadott kódot.
3.	A befizetés igazolás fénymásolatát kérjük az első órára elhozni (a felvétel visszaigazolása után)!
4.	A tanfolyam 24 fős létszámmal indul.
5.	Az elméleti és gyakorlati foglalkozásokon sportruházatban, edzésszerelésben kötelező a megjelenés, teremcipő és műfűre alkalmas futballcipő is szükséges.
6.	A gyakorlati és elméleti oktatások 5%-án lehet hiányozni!
7.	A gyakorlati foglalkozások sérülés miatti mulasztása hiányzásnak minősül.
8.	Pedagógus továbbképzésre nem akkreditált a tanfolyam.